ઈસ્લામાબાદ- પાકિસ્તાન ચૂંટણી પંચે પાકિસ્તાનના તહરીક-એ-ઇનસફ પાર્ટીના વડા ઈમરાન ખાનના ઉમેદવારી પત્રને રદ કર્યું છે. આ પહેલાં પાકિસ્તાન ચૂંટણી પંચે પૂર્વ વડાપ્રધાન શાહિદ ખાકાન અબ્બાસી અને પૂર્વ રાષ્ટ્રપતિ અને સૈનિક શાસક પરવેઝ મુશર્રફના નામાંકન પત્રો પણ રદ કર્યા હતા. પાકિસ્તાનના એક અખબારના અહેવાલ પ્રમાણે ચૂંટણી અધિકારીએ ઈસ્લામાબાદના NA-53 માટે અબ્બાસી અને તેના વૈકલ્પિક ઉમેદવાર સરદાર મહતાબના ઉમેદવારી પત્ર રદ કર્યા હતા. ઉપરોક્ત બન્ને ઉમેદવાર ચૂંટણી પંચ સમક્ષ જરુરી સોગંદનામું રજૂ કરી શક્યા નહતા. ચૂંટણી અધિકારીના જણાવ્યા મુજબ અબ્બસીએ તેમના દસ્તાવેજો સાથે આવકવેરો ભર્યાની વિગતો જમા કરી નહતી.